32 mm-systemet for møbelsnekring

Innen møbelsnekring er **32&nbsp;mm-systemet** en standard for design og produksjon av møbler som blant annet muliggjør en felles metode for å montere hyllebærere, ekspansjonsbeslag for skuffer og hengsler for skapdører ved at møbelet har en rekke hull med 5&nbsp;mm diameter plassert med 32&nbsp;mm senteravstand i hver rekke, og avstand mellom rekkene i multipler av 32&nbsp;mm. Dette gjør det mulig å justere høyden til hyllene med 3,2&nbsp;cm intervaller, eller i andre høydeintervaller dersom det er brukt andre hullavstander.

Systemet ble utviklet i samarbeid mellom verktøy-, maskin- og møbelprodusenter for å standardisere både komponentdimensjoner og produksjonsprosesser. Det har blitt popularisert blant annet gjennom IKEA sine hyller, og brukes i dag av møbelindustrien globalt. I tillegg til 32&nbsp;mm-systemet finnes det flere lignende, men mindre brukte systemer (System 25, ip20, etc.).

## Design
Designet består av:
* 32&nbsp;mm avstand mellom hullene innad i en rekke
* 5&nbsp;mm diameter på hullene
* 37&nbsp;mm avstand fra den fremre rekken av hull til møbelets fremre kant

Med dette systemet vil hylletykkelsen åpenbart påvirke hvor stor fri åpning man får for å lagre ting. Dersom man tar utgangspunkt i 15&nbsp;mm tykkelse på hylleplatene får man følgende frie åpninger og antall prikker mellom hyllene:

* Det er ikke uvanlig at slike hyller kan ha andre hullavstander enn 32 mm, og dette vil isåfall gi andre høyder på åpningene.
* Dersom hylleplaten er tynnere eller tykkere vil også påvirke hvor stor høyden på åpningen.
* Avrundede Renard-rekker er vist som eksempler på hvilke emballasjhøydeer (i centimeter) som kan lagres.

## Fordeler
### Boring
Ved boring av hullene gir systemet fordelen at avstanden fra det første hullet til undersiden av skapet tilsvarer avstanden fra det siste hullet til toppen av skapet. Denne symmetrien fører til en forenkling når man skal sette boremaskinene i produksjon.

En annen fordel under boringen av hullene til spesielt den bakre rekken av hull er at avstanden fra den bakre hullrekken til bakre kant er 37&nbsp;mm, hvilket medfører at man ikke trenger å bytte verktøy på boremaskinen.

### Montering
Systemet sikrer at det er plass til montering av støtte for bakveggen ved at avstanden fra hullene i den bakre rekken til den indre kanten på bakveggen er 37&nbsp;mm.

Montering av ekspansjonsbeslag for skuffer lettes ved at avstanden mellom de to rekkene av hull er multipler av 32&nbsp;mm, og ekspansjonsbeslagene kan dermed produseres med skruehull i passende multipler.

### Tilbehør
Det fås tilbehør som passer i ett eller flere av 5&nbsp;mm-hullene for å feste møbelet til gulv, vegger og tilstøtende møbler. Andre eksempler på tilgjengelig tilbehør er garderobestenger og skohyller.

## Historie
Det har blitt påstått at 32 mm-systemet ble utviklet etter andre verdenskrig for å hjelpe med å raskt bygge opp igjen det store antallet bygninger som hadde blitt ødelagt under krigen. Avstanden skal angivelig ha blitt valgt av ingen annen grunn enn at det var den minste avstanden man klarte å montere flere bor på siden av hverandre med de maskinene man hadde for hånd på den tiden på grunn av størrelsen på girene.

## Se også
* Møbeldesign, produktdesign med fokus på utforming av møbler og andre interiørelementer
* Møbelsnekker, yrke; snekker som utøver møbelsnekkerfaget
* Sokkellist, innfelt rom på bunnen av et møbel for at man kan å stå nærme møbelet uten å sparke tærne i møbelet

## Bibliografi
* Buckley, Bob (1999). *True32 Flow Manufacturing*. 
* Proulx, Danny (2003). *Building Frameless Kitchen Cabinets*. ISBN&nbsp;
* Christ, Jim (1995). *Modern Cabinetry: European Design & Construction Techniques*. ISBN&nbsp;

## Referanser